
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 925 


21 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχών του προσωπικού που προσλαμ¬ 
βάνεται με σχέση εργασίας ιδιωτικού δικαίου για τις 
παιδικές εξοχές και κατασκηνώσεις υπερηλίκων 
εποπτευομένων από το Υπουργείο Υγείας και Πρό¬ 
νοιας Νομικών Προσώπων. 1 

Επιχορήγηση ξενοδοχειακών επιχ/σεων για διατήρηση 

θέσεων εργασίας. 2 

Κήρυξη υποχρεωτικής της από 16 Απριλίου 1997 ΣΣΕ 
των Κτηνιάτρων πτυχιούχων Ανωτάτων σχολών απα- 
σχολουμένων στις Βιοτεχνικές και Εμπορικές επι¬ 
χειρήσεις όλης της χώρας. 3 

Κήρυξη υποχρεωτικής της από 24 Ιουλίου 1997 ΣΣΕ 
του προσωπικού Ηλεκτρονικών Υπολογιστών όλης 

της χώρας. 4 

Παράταση της θητείας της Επιτροπής διενέργειας διε¬ 
θνούς ανοικτού διαγωνισμού για την προμήθεια και 
εγκατάσταση ηλεκτρονικού συστήματος επιτήρη¬ 
σης και φύλαξης σωφρονιστικών καταστημάτων. . 5 
Χορήγηση άδειας λειτουργίας της Στέγης Αυτόνομης 
Διαβίωσης (Σ.Α.Δ.) στη μη κερδοσκοπική «Αστική 
Εταιρεία Προστασίας Αυτιστικών Παιδιών» «ΑΝΑ¬ 
ΔΥΣΗ» για το ακίνητο επί της οδού Τότη Χατζή στην 

Αίγινα. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΔΕΤΣΙΟΥ ΑΡΧΟΝΤΩ ΤΟΥ ΝΙ¬ 


ΚΟΛΑΟΥ. 7 

Κατάργηση ΝΠΔΔ στο Ν. Πρέβεζας. 8 

Ψήφιση Οργανισμού εσωτερικής υπηρεσίας της κοιν/ 

τας Κλειδιού Ν. Άρτας. 9 

Τροποποίηση της συστατικής πράξης της Κοινοτικής 
Επιχείρησης Μελετών Κατασκευών και Ανάπτυξης 

Αγίου Γεωργίου Φερών Ν. Μαγνησίας.10 

Τροποποίηση σύστασης Νομικού Προσώπου με την 
επωνυμία «Σχολική Επιτροπή Γυμνασίου - ΤΕΛ 
Αγιός».11 

Διορθώσεις Σφαλμάτων 


Διόρθωση σφάλματος στη Φ.43192/21462/13.12.96 
απόφαση του Υπουργού Εσωτ. Δημ. Δ/σης και Απο¬ 
κέντρωσης.12 


Διόρθωση σφαλμάτων στην 30560/544/4.8.97 κοινή 
απόφαση Υπουργών Εθν. Οικονομίας, Ανάπτυξης 

και Γεωργίας.13 

Διόρθωση σφαλμάτων στην 7012/6/73-γ/13.5.1997 
απόφαση του Αρχηγού της Ελληνικής Αστυνο¬ 
μίας.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2048272/7684/0022 (1) 

Καθορισμός αποδοχών του προσωπικού που προσλαμβά¬ 
νεται με σχέση εργασίας ιδιωτικού δικαίου για τις παιδι¬ 
κές εξοχές και κατασκηνώσεις υπερηλίκων εποπτευο¬ 
μένων από το Υπουργείο Υγείας και Πρόνοιας Νομικών 
Προσώπων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 19 παρ. 2 του Ν. 1876/90 
«Ελεύθερες Συλλογικές διαπραγματεύσεις και άλλες δια¬ 
τάξεις». 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» το οποίο προστέθηκε 
με το άρθρο 27 του Ν. 2081/92 (ΦΕΚ 154 τ.Α'/ 
10.9.92). 

3. Τις διατάξεις του άρθρου 40 του Ν. 849/78 (ΦΕΚ 
232/Α71978). 

4. Το γεγονός ότι, από τις διατάξεις τις παρούσας από¬ 
φασης προκαλείται για το έτος 1997 δαπάνη σε βάρος του 
προϋπολογισμού του Κ.Κ.Ο.Ν. περίπου 430.000.000 και 
του ΠΙΚΠΑ 189.000.000 δρχ., η οποία θα αντιμετωπισθεί 
από τους ΚΑΕ 2551 και ΚΑΕ 2632 του Υπουργείου Υγείας 
και Πρόνοιας και του προϋπολογισμού του ΠΙΚΠΑ αντί¬ 
στοιχα. 

5. Οι προτάσεις του Κ.Κ.Ο.Ν. σχετ. έγγραφο αριθ. 318/ 
7.3.97. 

6. Το γεγονός ότι συντρέχει περίπτωση αδυναμίας υπο¬ 
γραφής Ε.Σ.Σ.Ε. για το προσωπικό που αφορά η απόφαση 
αυτή. 

7. Οι προσλήψεις θα γίνουν με τις διατάξεις του άρθρου 
21 του Ν. 2190/94. 

8. Την αριθ. 1107147/1239/0006Α74.10.96 απόφαση 

του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», αποφασίζουμε: 

Καθορίζουμε τις μηνιαίες αποδοχές του προσωπικού με 
σχέση εργασίας ιδιωτικού δικαίου, που προσλαμβάνεται 
στις παιδικές εξοχές και κατασκηνώσεις ηλικιωμένων των 
νομικών προσώπων που εποπτεύονται από το Υπουργείο 
Υγείας και Πρόνοιας ως ακολούθως: 

Α. 1. Συντονιστής, μισθός έτους 1997 82.000 δρχ. 

2. Επιμελητές, μισθός έτους 1997 59.000 δρχ. 

3. Ομαδάρχες, μιαθός έτους 1997 40.000 δρχ. 

4. Ιατροί, μισθός έτους 1997 105.000 δρχ. 

5. Νοσοκόμοι, μισθός έτους 1997 89.000 δρχ. 

6. Γυμναστές καιειδ. συνεργ. ψυχαγωγ. καιχειροτ., μι¬ 
σθός έτους 1997 47.000 δρχ. 

7. Διαχειριστές, μισθός έτους 1997 84.000 δρχ. 

8. Αποθηκάριοι, μισθός έτους 1997 63.000 δρχ. 

9. Μάγειροι, μισθός έτους 1997 158.000 δρχ. 

10. Βοηθοί μάγειρα, μισθός έτους 1997105.000 δρχ. 

11. Κοινοτάρχες, μισθός έτους 1997 42.000 δρχ. 

12. Συνοδοί ευπαθών παιδιών ημερ/θιο 5.800 δρχ. 

13. Βοηθοί Διαχειριστή, μισθός έτους 1997 65.000 
δρχ- 

(Η καταβολή των ημερομισθίων των συνοδών θα πραγ¬ 
ματοποιηθεί μόνον εφόσον επιχορηγηθεί η Υπηρεσία με 
το αντίστοιχο ποσό από το Υπουργείο Υγείας και Πρόνοιας 
πέραν του προϋπολογισμού 1997). 

Β. Τυχόν χορηγούμενες σε είδος παροχές (τροφής, κα¬ 
τοικίας κ.λ.π.) δεν αφαιρούνται από τις αποδοχές που κα¬ 
θορίζονται πιο πάνω. 

Γ. Στους εργαζόμενους που βρίσκονται σε κατάσταση 
ετοιμότητας χορηγείται προσαύξηση στους παραπάνω μι¬ 
σθούς σε ποσοστό 5%. 

Δ. Χορηγούνται οδοιπορικά έξοδα στους Συντονιστές 
Επιμελητές, Κοινοτάρχες και Ομαδάρχες τόσο για τη με¬ 
τάβασή τους για ανάληψη υπηρεσίας όσο και την επι¬ 
στροφή τους μετά τη λήξη της κατασκηνωτικής περιό¬ 
δου. Τα παραπάνω έξοδα θα καλύπτουν τα έξοδα τουρι- 
σιτκής θέσης πλοίου ή αυτοκινήτου συγκοινωνίας προ¬ 
σαυξημένα κατά ποσοστό 10%. 

Ε. Η ισχύς της απόφασης να αρχίζει από την ημερομηνία 
έναρξης της κατασκηνωτικής περιόδους έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

- ♦ - 

Αριθ. 33997 (2) 

Επιχορήγηση ξενοδοχειακών επιχ/σεων για διατήρηση θέ¬ 
σεων εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 χου Ν. 1545/85 «Εθνικό 
Σύστημα Προστασίας από την ανεργία και άλλες διατά¬ 
ξεις». 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματι- 


κότητας των κρατικών δαπανών» (Α38). 

3. Την υπ’ αριθ. 33967/6.9.96 «Όροι και προϋποθέσεις 
για την επιδότηση ξενοδοχειακών επιχ/σεων για διατή¬ 
ρηση θέσεων εργασίας». 

4. Την υπ’ αριθ. 1496/15.9.97 απόφαση του Δ.Σ. του 
ΟΑΕΔ (αριθ. συνεδρ. 34/15.9.97) που μας υποβλήθηκε 
με το υπ’ αριθ. Β116641/24.9.97 έγγραφό του, αποφασί¬ 
ζουμε: 

Εγκρίνουμε την επιδότηση των παρακάτω ξενοδοχεια¬ 
κών επιχ/σεων ως εξής: 

1. Ξενοδοχειακή επιχ/ση ΙΟΝΙΚΗ Α.Ε. για το ξενοδοχείο 
ΟΒΕΟΟΤΕΕ ΒΗΟϋΟδΙΜΡΕΒΙΑΕ με το ποσό των τετρακο- 
σίων εξήντα δύο χιλιάδων (462.000) δρχ. για τη διατήρηση 
πενήντα εννέα (59) εργαζομένων στις θέσεις εργασίας 
τους από 1.11.96 μέχρι και την 31.12.96. 

2. Ξενοδοχειακή επιχ/ση ΡΑΡ ΗΟΤΕΕ5 Α.Ε. για το ξενο¬ 
δοχείο ΞΕΝΙΑ ΟΥΡΑΝΟΥΠΟΛΗΣ με το ποσό των τεσσά¬ 
ρων εκατομμυρίων ενενήντα τριών χιλιάδων εξακοσίων 
(4.093.600) δρχ. για τη διατήρηση δέκα οκτώ (18) εργα¬ 
ζομένων στις θέσεις τους από την 1.11.96 μέχρι και την 
28.2.97. 

ΚΑΛΥΨΗ ΔΑΠΑΝΗΣ 

Το συνολικό ποσό των τεσσάρων εκατομμυρίων πεντα- 
κοσίων πενήντα πέντε χιλιάδων εξακοσίων (4.555.600) 
δρχ. που θα καταβληθεί στις δύο ανωτέρω επιχ/σεις, θα 
βαρύνει εξ’ ολοκλήρου το λογαριασμό 658β του ΟΑΕΔ για 
τον οποίο και έχει προβλεφθεί στον προϋπολογισμό ποσό 
ύψους 100 εκατομμυρίων δρχ. για όλο το έτος 1997 και 
υπάρχει πιστωτικό υπόλοιπο πενήντα εννέα εκατομμυ¬ 
ρίων οκτακόσιων είκοσαι δύο χιλιάδων οκτακόσιων 
(59.822.800) δρχ. 

Η σχετική απόφαση δεν εμπίπτει στις διατάξεις της παρ. 
3 του άρθρου 22 του Ν. 2363/95 (περί Δημοσίου Λογιστι¬ 
κού) και για το λόγο αυτό δεν απαιτείται η σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. οικ. 13452 (3) 

Κήρυξη υποχρεωτικής της από 16 Απριλίου 1997 ΣΣΕ των 

Κτηνιάτρων πτυχιούχων Ανωτάτων σχολών απασχολου- 

μένων στις Βιοτεχνικές και Εμπορικές επιχειρήσεις 

όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την αριθ. 80078/4.10.96 απόφαση αρμοδιοτήτων 
στον Υφυπουργό Εργασίας και Κοινωνικών Ασφαλίσεων 
(ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 24ης Σεπτεμβρίου 
1997. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε- 

σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 16 Απριλίου 1997 
ΣΣΕ των Κτηνιάτρων πτυχιούχων Ανωτάτων σχολών απα- 
οχολουμένων στις Βιοτεχνικές και Εμπορικές Επιχειρή¬ 
σεις όλης της χώρας για όλους του εργοδότες και εργαζό¬ 
μενου ς του επαγγέλματος στον Κλάδο που αφορά αυτή. 

2) Η ισχύς της απόφασης αυτής αρχίζει από 15 Μαΐου 
1997. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1997 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 

-♦- 

Αριθ. 12937 (4) 

Κήρυξη υποχρεωτικής της από 24 Ιουλίου 1997 ΣΣΕ του 

προσωπικού Ηλεκτρονικών Υπολογιστών όλης της χώ¬ 
ρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την αριθ. 80078/4.10.96 απόφαση αρμοδιοτήτων 
στον Υφυπουργό Εργασίας και Κοινωνικών Ασφαλίσεων 
(ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 17ης Σεπτεμβρίου 
1997. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική την από 24 Ιουλίου 1997 
ΣΣΕ του προσωπικού Ηλεκτρονικών Υπολογιστών όλης 
της χώρας για όλους του εργοδότες και εργαζόμενους του 
επαγγέλματος που αφορά αυτή. 

2) Η ισχύς της απόφασης αυτής αρχίζει από 6 Αυγού- 
στου 1997. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αριθ. 116896 (5) 

Παράταση της θητείας της Επιτροπής διενέργειας διε¬ 
θνούς ανοικτού διαγωνισμού για την προμήθεια και 

εγκατάσταση ηλεκτρονικού συστήματος επιτήρησης 

και φύλαξης σωφρονιστικών καταστημάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Α. Τις διατάξεις: 

1. Του άρθρου 6 παρ. 3 του Ν. 2286/95 (ΦΕΚ 19/Α/95) 
••Προμήθειες του δημοσίου τομέα και ρυθμίσεις συναφών 
θεμάτων». 

2. Του άρθρου 38 του Π.Δ. 394/96 (ΦΕΚ 266/Α/96) 
«Κανονισμός Προμηθειών Δημοσίου». 

3. Του άρθρου 19 του Ν. 2470/97 (ΦΕΚ 40/Α/97) 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις. 

4. Του Π.Δ. 278/88 (ΦΕΚ 126/Α/88) «Οργανισμός 
Υπουργείου Δικαιοσύνης». 

Β. Την αριθμ. 121337/95 (ΦΕΚ 970/Β/95) απόφαση 
του Υπουργού Δικαιοσύνης «Μεταβίβαση αρμοδιοτήτων 
Υπουργού Δικαιοσύνης στο Γενικό Γραμματέα... των περι¬ 
φερειακών υπηρεσιών αυτού». 

Γ. Την απόφαση του Δ.Σ. του ΤΑΧΔΙΚ που έλαβε στην 
αριθμ. 804/27.6.96 συνεδρίασή του. 

Δ. Την αριθμ. 144407/24.12.96 διακήρυξη διεθνούς 
ανοικτού διαγωνισμού για την προμήθεια και εγκατάσταση 
ηλεκτρονικού συστήματος επιτήρησης και φύλαξης σω¬ 
φρονιστικών καταστημάτων. 

Ε. Την αριθμ. 53459/20.5.97 απόφαση του Υπουργού 
Δικαιοσύνης σχετικά με την συγκρότηση επιτροπής διε¬ 
νέργειας διεθνούς ανοικτού διαγωνισμού για την προμή¬ 
θεια και εγκατάσταση ηλεκτρονικού συστήματος επιτήρη¬ 
σης και φύλαξης σωφρονιστικών καταστημάτων, στην 
οποία οριζόταν ως ημερομηνία ολοκλήρωσης του έργου 
της η 30η Σεπτεμβρίου 1997. 

ΣΤ. Την από 18.9.97 αίτηση της Σεβαστής Παπαμητρο- 
ποϋλου, Προϊσταμένης της Δ/νσης Σωφρονιστικής Πολιτι¬ 
κής του Υπ. Δικαιοσύνης, Προέδρου της ανωτέρω Επιτρο¬ 
πής, σχετικά με την παράταση της θητείας της ανωτέρω 
επιτροπής κατά ένα μήνα, ήτοι μέχρι 31.10.97, για τους 
λόγους που αναφέρονται σε αυτή, αποφασίζουμε: 

Την παράταση της θητείας της Επιτροπής διενέργειας 
διεθνούς ανοικτού διαγωνισμού για την προμήθεια και 
εγκατάσταση ηλεκτρονικού συστήματος επιτήρησης και 
φύλαξης σωφρονιστικών καταστημάτων η οποία συγκρο¬ 
τήθηκε με την αριθμ. 53459/20.5.97 απόφαση του 
Υπουργού Δικαιοσύνης, κατά ένα μήνα. 

Η Επιτροπή θα πρέπει να έχει ολοκληρώσει το έργο της 
έως την 31η Οκτωβρίου 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 1 Οκτωβρίου 1997 


Αθήνα, 25 Σεπτεμβρίου 1997 


Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 


Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5298 (6) 

Χορήγηση άδειας λειτουργίας της Στέγης Αυτόνομης Δια¬ 
βίωσης (Σ.Α.Δ.) στη μη κερδοσκοπική «Αστική Εταιρεία 

Προστασίας Αυτιστικών Παιδιών» «ΑΝΑΔΥΣΗ» για το 

ακίνητο επί της οδού Τότη Χατζή στην Αίγινα. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν. 3200/55 «περί διοικ/κής αποκε- 
ντρώσεως. 

2. Τον Ν. 2218/94 όπως τροποποιήθηκε μεταγενέ¬ 
στερα με το Ν. 2240/94. 

3. Το αρ. ΦΕΚ 395/95 τ.Β' αναφορικά με την ψήφιση 
οργανισμού Νομ/κού Διαμ/τος Πειραιά. 

4. Τον Ν. 2345/95 «οργανωμένες υπηρεσίες παροχής 
προστασίας από φορείς Κοιν. Πρόνοιας και άλλες διατά¬ 
ξεις». 

5. Την αρ. Π4β/οικ. 4681/29.8.96 (ΦΕΚ 825/6.9.96) 
απόφαση του Υπουργείου Υγείας και Πρόνοιας «προϋπο¬ 
θέσεις ίδρυσης και λειτορυγίας Στέγης Αυτόνομης Διαβί¬ 
ωσης ατόμων με Ειδικές ανάγκες κερδοσκοπικού ή μη χα¬ 
ρακτήρα». 

6. Την αρ. πρωτ. ΚΠ 5298/29.7.97 αίτηση της μη κερ¬ 
δοσκοπικής Αστικής Εταιρείας προστασίας αυτιστικών 
παιδιών «ΑΝΑΔΥΣΗ» για χορήγηση άδειας λειτουργίας 
Στέγης αυτόνομης Διαβίωσης στο ακίνητο επί της οδού Τ. 
Χατζή στην Αίγινα με συνημμένο τον Εσωτερικό κανονι¬ 
σμό λειτουργίας. 

7. Τα νόμιμα δικαιολογητικά που υποβλήθηκαν στην 
Υπηρεσία μας από την εν λόγω Αστική Εταιρεία (άρθ. 3 
της αρ. με σχετ. 5 Υπουργ. αποφ.). 

8. Την γνωμοδότηση της αρμόδιας επιτροπής (αρ. 
πρωτ. σύστασης 3891 και αρ. 3892/13.6.96 όπως συ¬ 
μπληρώθηκε και τροποποιήθηκε μεταγενέσετερα για χο¬ 
ρήγηση άδειας λειτουργίας στη Στέγη Αυτόνομης Διαβίω¬ 
σης της μη κερδοσκοπικής Εταιρείας Προστασίας αυτιστι- 
κών παιδιών «ΑΝΑΔΥΣΗ». 

9. Την αρ. Πρωτ. 1509/5.5.97 χορήγηση άδειας Ίδρυ¬ 
σης στη Στέγη Αυτόνομης Διαβίωσης στη μη Κερδοσκο¬ 
πική Αστική Εταιρεία Προστασίας αυτιστικών Παιδιών 
«ΑΝΑΔΥΣΗ». 

10. Τις αυξημένες ανάγκες φροντίδας και μέριμνας των 
ατόμων με ειδ. ανάγκες και την έλλειψη οργανωμένων μο¬ 
νάδων φροντίδα τους, αποφασίζουμε: 

1. Χορηγούμε άδεια λειτουργίας Στέγης Αυτόνομης 
Διαβίωσης (Σ.Α.Δ.) στη μη κερδοσκοπική αστική Εταιρεία 
με την επωνυμία «ΕΤΑΙΡΕΙΑ ΠΡΟΣΤΑΣΙΑΣ ΑΥΤΙΣΤΙΚΩΝ 
ΠΑΙΔΙΩΝ» (Ε.Π.Α.Π.) και διακριτικό τίτλο «ΑΝΑΔΥΣΗ» για 
το ακίνητο κείμενο επί της οδού Τότη Χατζή στην Αίγινα 
(οικισμός Αγ. Ειρήνης, θέση Αλμυρίτη), σύμφωνα με την 
αρ. Π4β/οικ. 4681/29.8.96 Υπουργική απόφαση (ΦΕΚ 
825/6.9.96 τ.Β') με την προϋπόθεση να προσληφθεί το 
νόμιμο προσωπικό. 

2. Ο αριθμός των ατόμων που μπορούν να φιλοξενη¬ 
θούν δεν θα υπερβαίνει τα δεκαέξι (16) άτομα, κατ’ αντι¬ 
στοιχία σε οκτώ (8) δίκλινα διαμερίσματα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Οκτωβρίου 1997 

Ο Νομάρχης 
ΧΡΗΣΤΟΣ ΦΩΤΙΟΥ 

- 4 - 

Αριθ. 14175 (7) 

Χορήγηση άδειας ασκήσεως επαγγέλματος Κοινωνικής 

Λειτουργού στην ΔΕΤΣΙΟΥ ΑΡΧΟΝΤΩ ΤΟΥ ΝΙΚΟ¬ 
ΛΑΟΥ. 

Ο ΝΟΜΑΡΧΗΣ ΑΘΗΝΩΝ 

Με την 14175/22.9.97 απόφαση του Νομάρχη Αθηνών 
χορηγήθηκε στην ΔΕΤΣΙΟΥ ΑΡΧΟΝΤΩ του ΝΙΚΟΛΑΟΥ 
άδεια άσκησης επαγγέλματος Κοινωνικού Λειτουργού. 

Αθήνα, 22 Σεπτεμβρίου 1997 

Με εντολή Νομάρχη 
ΜΙΧ. ΜΠΟΥΜΠΑΚΗΣ 

-♦- 

Αριθ. 2571 (8) 

Κατάργηση ΝΠΔΔ στο Ν. Πρέβεζας. 

Ο Δ/ΝΤΗΣ ΤΟΠΙΚΗΣ ΑΥΤ/ΣΗΣ ΚΑΙ ΔΙΟΙΚΗΣΗΣ 
Έχοντας υπόψη: 

1) Τις διατάξεις του άρθρου 201 του Π.Δ. 410/95 
(Δ.Κ.Κ.). 

2) Τις αριθ. α) 13213/31.1.1990, β) 7094/17.7.1991 
και γ) 9630/26.9.91 αποφάσεις του Νομάρχη Πρέβεζας, 
εμ τις οποίες είχαν συσταθεί ίδια Νομικά Πρόσωπα στις 
κοινότητες Δεσποτικού, Βαλανιδούσσας κα Αηδονιάς με 
την επωνυμία α) «Σχολική επιτροπή Δημοτικού Σχολείου 
Δεσποτικού», β) «Σχολική επιτροπή Δημοτικού Σχολείου 
Βαλανιδούσσας» και γ) «Σχολική επιτροπή Δημοτικού Σχο¬ 
λείου Αηδονιάς», αντίστοιχα. 

3) Το αριθ. 214/15.7.1996 (ΦΕΚ 167/17/24.7.1996 
Προεδρικό Διάταγμα, στο οποίο δημοσιεύθηκε η συνέ¬ 
νωση των ανωτέρω κοινοτήτων σε Δήμο με την επωνυμία 
«Δήμος Ορεινού». 

4) Την αριθ. 26/1996 απόφαση του Δημοτικού Συμβου¬ 
λίου Ορεινού περί καταργήσεως των παραπάνω Νομικών 
Προσώπων, λόγω συνένωσης των ΟΤΑ. 

5) Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Δήμου, απο¬ 
φασίζουμε: 

Καταργούμε τα ΝΠΔΔ με τις επωνυμίες α) «Σχολική επι¬ 
τροπή Δημοτικού Σχολείου Δεσποτικού», β) «Σχολική επι¬ 
τροπή Δημοτικού Βαλανιδούσσας» και γ) «Σχολική επι¬ 
τροπή Δημοτικού Σχολείου Αηδονιάς», οι οποίες είχαν συ¬ 
σταθεί με τις αριθ. 1/13213/31.1.1990, 2/7094/ 
17.7.1991 και 3/9630/26.9.1991 αποφάσεις του Νο¬ 
μάρχη Πρέβεζας, λόγω συνένωσης των ανωτέρω κοινοτή¬ 
των σε Δήμο, για τους ειδικότερους λόγους που αναφέρο- 
νται στην αριθ. 26/96 απόφαση του Δημοτικού Συμβου¬ 
λίου Ορεινού. 

Με την παρούσα ανακαλούμε όλες τις ανωτέρω αποφά¬ 
σεις του Νομάρχη Πρέβεζας. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα να δημοσιευθεί στην Εφημερία της Κυβέρ¬ 
νησης. 

Πρέβεζα, 25 Σεπτεμβρίου 1997 
Με εντολή Γεν. Γραμμ. Περιφέρειας 
Ο Δ/ντής 

ΓΡΗΓ. ΚΑΤΣΑΚΙΩΡΗΣ 
-♦- 

Αριθ. ΕΣ 11.212 (9) 

Ψήφιση Οργανισμού εσωτερικής υπηρεσίας της κοιν/τας 
Κλειδιού Ν. Άρτας. 

Ο Δ/ΝΤΗΣ Δ/ΝΣΗΣ ΤΟΠ. ΑΥΤ/ΣΗΣ 
ΚΑΙ Δ/ΣΗΣ Ν. ΑΡΤΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 36 του Ν. 
2130/93 και του άρθρου 8 παρ. 5 του Ν. 2307/95 και 330 
του Ν. 1586/86, του Π.Δ. 37α/87 και του άρθρου 93 του 
Π.Δ. 410/95. 

2. Τη σύμφωνη γνωμοδότηση του Υπηρεσιακού συμ¬ 
βουλίου που συγκροτήθηκε σύμφωνα με τις διατάξεις του 
άρθρου 14 του Ν. 1586/86, 37 του Ν. 2190/97 και 8 του 
Ν. 2307/95 και η οποία διατυπώνεται στο αριθ. 5/97 πρα¬ 
κτικό του. 

3. Την αριθ. 61/97 απόφαση του Κοινοτικού Συμβου¬ 
λίου Κλειδιού που αφορά την ψήφισαη του Ο.Ε.Υ. της 
κοιν/τας. 

4. Την αριθ. 4336/29.8.97 απόφαση του Γενικού Γραμ- 
ματέα Ηπείρου αναφορικά με την ανάθεση - μεταβίβαση 
αρμοδιοτήτων, αποφασίζουμε: 

Νομιμοποιούμε την αριθ. 61/97 απόφαση του κοινο¬ 
τικού συμβουλίου Κλειδιού που αφορά την ψήφιση Οργα¬ 
νισμού Εσωτερικής Υπηρεσίας της κοιν/τας Κλειδιού 
όπως αναλυτικά ορίζεται σ’ αυτή και σύμφωνα με την 
οποία η διάρθρωση των υπηρεσιών της κοιν/τας και η δια- 
βάθμιση των θέσεων έχουν ως εξής: 

ΓΡΑΜΜΑΤΕΙΑ 

Αυτή περιλαμβάνει τις παρακάτω θέσεις: 

1. Κατηγορία ΔΕ 

α. Κλάδος ΔΕ Διοικητικού (1) θέση Γραμματέα με 
βαθμό Δ-Β. 

Άρθρο Ιο 
Αρμοδιότητες 

Η Αρμοδιότητα του γραμματέα ανάγεται στα παρακάτω 
θέματα: 

α) Τήρηση του πρωτοκόλλου αλληλογραφίας εισερχο¬ 
μένων και εξερχομένων εγγράφων και η διεκπεραίωση αυ¬ 
τών. 

β) Κανονική τήρηση του μητρώου αρρένων και δημοτο¬ 
λογίου. 

γ) Τήρηση των ληξιαρχικών βιβλίων και όλων των βιβλίων 
που προβλέπεται να τηρούνται στην κοιν/τα. 

δ) Η μέριμνα για την προσήκουσα δημοσίευση των κάθε 
φύσεως ανακοινώσεων και επιδόσεων αυτών. 

ε) Ταξινόμηση και τήρηση φακέλλων αλληλογραφίας. 

στ) Η τήρηση των πρακτικών συνεδριάσεων του κοινοτι¬ 
κού συμβουλίου (εφόσον αυτά δεν καταρτίζονται με την 
βοήθεια μαγνητοφωνικής συσκευής). 

ζ) Η δακτυλογράφηση και διεκπεραίωση των εγγράφων 


αποφάσεων και πιστοποιητικών και απαραίτητα αντι¬ 
γραφή. 

Άρθρο 2ο 

Προϊστάμενος της γραμματείας είναι ο πρόεδρος της 
κοιν/τας επειδή ο αριθμός των θέσεων δεν ξεπερνά τις (5) 
θέσεις. 

Άρθρο 3ο 

Τυπικά προσόντα διορισμού κατά κατηγορία και κλάδο 
είναι αυτά που ορίζονται στα Π.Δ. 37α/87 και 22/90. 

Από τις διατάξεις της απόφασης αυτής δεν προκαλείται 
δαπάνη εις βάρος του Κοινοτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 29 Σεπτεμβρίου 1997 

Με εντολή Γεν. Γραμμ. Περιφέρειας 
Ο Διευθυντής 

ΓΕΩΡΓΙΟΣ ΑΝΑΓΝΩΣΤΑΚΗΣ 
-♦- 

Αριθ. 17518 (10) 

Τροποποίηση της συστατικής πράξης της Κοινοτικής Επι¬ 
χείρησης Μελετών Κατασκευών και Ανάπτυξης Αγίου 

Γεωργίου Φερών Ν. Μαγνησίας. 

Ο ΓΕΝ. ΓΡΑΜΜ. ΠΕΡΙΦ. ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 277 του Π. Δ/τος 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις). 

3. Την απόφασή μας 1381/11.13.93 (ΦΕΚ 245/Β7 
9.4.93) με την οποία συστήθηκε η Κοινοτική Επιχείρηση 
Μελετών Κατασκευών και Ανάπτυξης Αγ. Γ εωργίου Φε¬ 
ρών και 

4. Την αριθ. 60/97 απόφαση του Κοινοτικού Συμβου¬ 
λίου Αγ. Γεωργίου Φερών, αποφασίζουμε: 

Τροποποιούμε την παράγρ. Ε' της 1381/11.3.93 από¬ 
φασή μας ως εξής: «Η Κοινότητα Αγ. Γ εωργίου Φερών δια¬ 
θέτει στην Επιχείρηση χρηματικό ποσό 14.000.000 δρχ. 
ως αρχικό κεφάλαιο. 

Με την απόφαση αυτή προκαλείται δαπάνη εις βάρος 
του προϋπ/σμού της Κοινότητας Αγ. Γεωργίου Φερών 
ύψους 3.500.000 δρχ. και έχει αντιμετωπισθεί με τροπο¬ 
ποίηση του προϋπ/σμού της έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 6 Οκτωβρίου 1997 

Με εντολή Γ εν. Γ ραμμ. Περιφέρειας 

Ο Διευθυντής 
ΑΘΑΝ. ΓΚΑΡΑΓΚΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 18478 (11) 

Τροποποίηση σύστασης Νομικού Προσώπου με την επω¬ 
νυμία «Σχολική Επιτροπή Γυμνασίου - ΤΕΛ Αγιας». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) του άρθρου 203 του Π.Δ. 410/95 (Δ.Κ.Κ.) 
β) του άρθρου 5 του Ν. 1894/90 «Για την Ακαδημία 
Αθηνών και άλλες διατάξεις» 
γ) του άρθρου 2 του 2081/92 
δ) του άρθρου 6 του Ν. 2503/97. 

2. Την 108/97 απόφαση του Κ.Σ. Αγιάς περί τροποποι- 
ήσεως της 386/93 όπως ίσχυε μεταγενέστερα μετά από 
τροποποίηση. 

3. Την 2172/29.8.97 απόφασή μας παροχή έγκρισης 
υπογραφής στο Διευθυντή της Διεύθυνσης Τοπικής Αυτο¬ 
διοίκησης και Αποκέντρωσης της Περιφέρειας με «Εντολή 
Γενικού Γραμματέα Περιφέρειας Θεσσαλίας», αποφασί¬ 
ζουμε: 

Τροποποιούμε την 386/93 απόφαση περί συστάσεως 
του Ν.Π. Σχολική Επιτροπή ΤΕΛ Αγιάς και ορίζουμε ότι στο 
εξής το ανωτέρω Νομικό Πρόσωπο θα φέρει την επωνυμία 
«Σχολική Επιτροπή Λυκείου - ΤΕΛ Αγιάς». 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας 
Αγιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 30 Σεπτεμβρίου 1997 

Με εντολή Γεν. Γραμμ. Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνεται η Φ.43192/21462/13.12.96 Υπουργική 
απόφαση που δημοσιεύθηκε στο ΦΕΚ. 1176/31.12.96/τ. 
Β' ως προς το πατρώνυμο, από το εσφαλμένο «Σίμπσον 
Αλίσια - Τζοσεφίν του Ραϋμοντ» στο ορθό «Σίμπσον Αλίσια 
- Τζοσεφίν του Ραϋμόντ - Έντουαρντ». 

(Από το Υπουργείο Εσωτ., Δημ. Δ/σης και Αποκ.) 

-♦- 

(13) 

Στην 30560/544/4.8.97 κοινή απόφαση Υπουργών 
Εθν. Οικονομίας, Ανάπτυξης και Γεωργίας που δημοσιεύ¬ 
θηκε στο ΦΕΚ 665/Β/7.8.97 γίνονται οι εξής διορθώσεις 
σφαλμάτων: 

α) Μετά την περίληψη του θέματος αντί του εσαφαλμέ- 
νου «ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡ¬ 
ΓΙΑΣ», τίθεται το ορθό «ΟΙ ΥΠΟΥΡΓΟΙ ΕΘΝΙΚΗΣ ΟΙΚΟ¬ 
ΝΟΜΙΑΣ, ΑΝΑΠΤΥΞΗΣ ΚΑΙ ΓΕΩΡΓΙΑΣ». 

β) Στην παράγραφο 1, εδάφιο α μετά τη λέξη τροποποι¬ 
ήθηκε προστίθεται: «και συμπληρώθηκε». 

γ) Στην παράγραφο 4 αντί του εσφαλμένου «προστέθη» 
τίθεται το ορθό «προσετέθη». 


δ) Στο άρθρο 2 ο εσφαλμένος τίτλος «Σκοπός» αντικα¬ 
θίσταται με τον ορθό «Ορισμοί». 

(Από το Υπουργείο Ανάπτυξης) 

-♦- 

(14) 

Στην 7012/6/73-γ/13.5.1997 απόφαση του Αρχηγού 
της Ελληνικής Αστυνομίας «Στολή Αστυνομικού Προσωπι¬ 
κού», που δημοσιεύθηκε στοΦ.Ε.Κ. 438/28.5.1997 (τεύ¬ 
χος Β'), γίνονται οι εξής διορθώσεις σφαλμάτων: 

α. Ο αριθμός πρωτοκόλλου της απόφασης από τον 
εσφαλμένο «7012/6/73-ε» στον ορθό «7012/6/73-γ». 

β. Στην παρ. 2 του άρθρου 1 και στη στήλη Πολιτικές εν¬ 
δυμασίες, προστίθεται μετά τη λέξη «βαθύχρωμη» και η 
λέξη «ενδυμασία». 

γ. Στον πέμπτο στίχο του εδαφίου β' της παρ. 4 του άρ¬ 
θρου 2 το εσφαλμένο «γίνεταιται» στο ορθό «γίνεται». 

δ. Από το τέλος του πρώτου στίχου του εδαφίου β' της 
παρ. 6 του ίδιου άρθρου απαλείφεται η φράση «στολή υπ' 
αριθ. 4» και μεταφέρεται ως έχει, έναντι του εδαφίου επί 
της σχετικής στήλης. 

ε. Στο δεύτερο στίχο του εδαφίου ε' της παρ. 8 του ίδιου 
άρθρου το εσφαλμένο «περελάσεων» στο ορθό «παρελά¬ 
σεων». 

στ. Από το τέλος του δευτέρου και τρίτου στίχου του 
εδαφίου θ' της ως άνω παρ. 8 απαλείφονται οι λέξεις «ή 7α 
θερινή, αντίστοιχα» και μεταφέρονται ως έχουν, έναντι 
του εδαφίου, επί της σχετικής στήλης, μετά του αριθμού 
και της λέξης «7 χειμερινή». 

ζ. Από το τέλος του δεύτερου και τρίτου στίχου του εδα¬ 
φίου Γ της ίδιας ως άνω παραγράφου απαλείφονται οι λέ¬ 
ξεις «ή 7α θερινή, αντίστοιχα» και μεταφέρονται ως έχουν, 
έναντι του εδαφίου, επί της σχετικής στήλης, μετά του 
αριθμού και της λέξης «7 χειμερινή». 

η. Από το τέλος του εδαφίου α της παρ. 9 του ίδιου ως 
άνω άρθρου απαλείφεται ο αριθμός «ή 8γ» και μεταφέρε- 
ται ως έχει, έναντι του εδαφίου, επί της σχετικής στήλης, 
μετά των αριθμών «8 ή 8β». 

θ. Από το τέλος το δεύτερου στίχου του εδαφίου β' της 
ως άνω παρ. 9 απαλείφεται ο αριθμός «ή 8β/2» και μετα- 
φέρεται ως έχει, έναντι του εδαφίου, επί της σχετικής 
στήλης, μετά του αριθμού «8β/1». 

ι. Από το τέλος του δεύτερου στίχου του εδαφίου γ' της 
ως άνω παραγράφου απαλείφεται ο αριθμός «ή 8β/4» και 
μεταφέρεται, ως έχει, έναντι του εδαφίου, επί της σχετι¬ 
κής στήλης, μετά του αριθμού «8β/3». 

ια. Από το τέλος του πρώτου, δεύτερου και τρίτου στί¬ 
χου του εδαφίου ε' της ίδιας ως άνω παραγράφου απαλεί- 
φονται οι λέξεις και οι αριθμοί «στολή υπ’ αριθ. 9α ή 9β ή 
9γ ή 9δ» και μεταφέρονται ως έχουν, έναντι του εδαφίου, 
επί της σχετικής στήλης. 

ιβ. Στον τρίτο στίχο της στήλης χειμερινή της παρ. 3 του 
άρθρου 3 το εσφαλμένο «απαθιστήρας» στο ορθό «σπαθι- 
στήρας». 

ιγ. Στον ενδέκατο στίχο της στήλης θερινή της παρ. 3 
του άρθρου 6, μετά τη λέξη μετάλλια προστίθεται η λέξη 
«(διάστημα»). 

ιδ. Από τον έβδομο στίχο της στήλης χειμερινή της παρ. 
1 του άρθρου 16 απαλείφεται η λέξη «κυανού» που έχει 
τεθεί μετά τη λέξη εσωτερικά και να συμπεριληφθεί στο 
τέλος του έβδομου στίχου της στήλης θερινή, μετά τη 
λέξη «γκρι». 

ιε. Στο δέκατο στίχο της στήλης θερινή της παρ. 1 του 
άρθρου 18 προστίθεται μετά τη λέξη «χρώματος» η λέξη 
«μαύρου». 

ιστ. Στο δέκατο στίχο της στήλης θερινή της παρ. 2 του 
άρθρου 20 το εσφαλμένο «υποχρετικά» στο ορθό «υπο¬ 
χρεωτικά». 

ιζ. Από τον πέμπτο στίχο της στήλης χειμερινή του άρ¬ 
θρου 36 απαλείφονται οι λέξεις «Διακριτικά δοκίμου αστυ¬ 
φύλακα» και να μεταφερθούν ως έχουν κάτω από το 
πρώτο εδάφιο της στήλης θερινή του ίδιου άρθρου. 


ιη. Στον πρώτο στίχο της παρ. 7 του άρθρου 43 από το 
εσφαλμένο «υπ’ αιριθ.» στο ορθό «υπ’ αριθ.». 

ιθ. Στο δεύτερο στίχο της παρ. 1 του άρθρου 44 πριν 
από τη λέξη «περισκελίδα» το εσφαλμένο άρθρο «της» στο 
ορθό «την». 

κ. Στον τρίτο στίχο της παρ. 2 του άρθρου 86 το εσφαλ¬ 
μένο «σύνδεση» στο ορθό «σύνθεση». 

(Από την Ελληνική Αστυνομία) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξησα 100 δρχ. ανά θσελιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

" ~ " ~ Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος _2531_ ΤΑΠΕΤ 3512 _ 

Α’ (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 >· 2.500 

Γ' (Διορισμοί, απολύσεις κ.λπ. Δημ. Υπαλλήλων) 10.000 » 500 

Δ' (Απαλλοτριώσεις, πολεοδομία κ.λπ.) 50.000 ·■ 2.500 

Αναπτυξιακών Πράξεων (Τ.Α.Π.Σ.) 25.000 » ι.250 

Ν. Π. Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 >- 500 

Παράρτημα ( Πίνακες επιτυχόντων διαγωνισμών) 5.000 ■■ ^50 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 >> 50υ 

Ανωτάτου Ειδικού Δικαστηρίου (Α.Ε.Δ.) 3.000 >> 150 

Ανωνύμων Εταιρειών & Ε.Π.Ε. 250.000 >■ 12.500 

Προκηρύξεων Α.Σ.Ε.Π. ___ 10 00° " _ 500 “ _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 >■ _ 10 000 ” _ 

» Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταυείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

:* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

I* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








